**Az Év Önkéntes Vállalati Csapata díjat nyert a Ford**

* Az idén 30 éves AmCham Alapítvány díjakkal ismerte el az elmúlt években legintenzívebben segítő szervezeteket és egyéneket.

**2019. november 11.** – Az Év Önkéntes Vállalti Csapata díjjal ismerte el az AmCham Alapítvány a Ford-os dolgozók önkéntes munkáját Magyarországon.

Az idén 30. születésnapját ünneplő Amerikai Kereskedelmi Kamara Alapítvány, melynek célja a tartósan, vagy váratlan esemény miatt segítségre szorulók, elsősorban gyermekek, az őket ellátó vagy segítő intézmények, szervezetek pártfogása, illetve az egészségügyi vagy szociális állapotuk miatt hátrányos helyzetbe került – elsősorban gyermekek – támogatása Magyarországon, hosszútávú együttműködő partnerre talált A Ford Közép és Kelet Európai szervezetében.

A Ford közel 600 munkavállalójának aktív bevonásával évről évre valósítanak meg hazánkban rászoruló gyerekek számára tervezett programokat, melyet a Ford globális társadalmi szerepvállalási programját gondozó Ford Fund alapítvány is aktívan támogat.

Az AmCham Alapítvány által támogatott idei program keretében Ford önkéntesek segítségével és szervezésében 3 napos erdei iskolai táboroztatáson vehetett részt közel 60 rászoruló kisgyermek és nevelőik, ahol szükséges anyagi források biztosításán kívül a gyermekek étkeztetését és programjainak szervezését is a Ford munkatársai vállalták magukra. A program sikerének elismeréseként vehette át az Év Önkéntes Vállalata díjat az Amerikai Kereskedelmi Kamara Alapítványtól a program két főszervezője, Gálosi Krisztina és Szaniszló Zsuzsa, valamint a Ford regionális igazgatója, Szabó Attila.

***####***

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók tervezése, gyártása, értékesítése, és a velük kapcsolatos szolgáltatások biztosítása. A vállalat a Ford Motor Credit Company révén pénzügyi szolgáltatásokat is nyújt. A Ford vezető szerepre törekszik az elektromos autók, az önvezető járművek és a mobilitás területén. A Ford mintegy 191.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 47.000 alkalmazottat, az összevont, illetve nem összevont közös vállalkozásokkal együtt pedig mintegy 62.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 19 gyártóüzem (12 saját tulajdonú vagy összevont közös vállalat és 7 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**2000 Szentendre Galamb J. 3 |  |
|  | Tel: +36 26 802802 |  |
|  | email: ogyorke@ford.com  |  |